Uge 29 er noget helt særligt i Skagen. Det myldrer med gæster - mange af dem velhavende og fra det nordsjællandske - som i denne uge nyder skalddyr, drikker rosévin og fester til ud på de små timer. Enkelte af dem kommer kun til Skagen i uge 29 for at se de mange meget dyre biler. Se de flotte biler herunder. Det gælder blandt andet 25-årige Frederik Lyngholdt Jensen. - Jeg kommer jo kun for bilerne. Alt det andet er jeg sådan set ligeglad med, siger han. Hver uge i uge 29 er Skagen propfyldt af festglade mennesker. Og det er en bilsælger Tom Kristensen fra Porsche Center Aarhus godt klar over. - Der er ikke så mange kunder hjemme på kontoret, så vi rykker herop i uge 29, fordi vores kunder er her, siger han. I fem år har han udstillet fire luksusbiler midt på havnen i 'Hellerup-ugen'. Og det har budt på fem salg. - Hvis man betaler bilen med fuld afgift, så koster den godt seks millioner kroner, siger han om den sølvgrå Porche, der står bag ham.

Referat:
Skagen er spækket af flotte - og ja, meget dyre - biler denne uge.